Een gelukkige leser kan ’n pragtige akrielskildery (ter waarde van R10 000) van Art de Olivia wen. Die prys is ’n oorspronklike kunswerk en enig in sy soort.
Jou huis is die plek waar jy jou stempel kan afdruk en jou smaak kan laat geld. Die dekor wat jy kies, verklap nie net meer oor jou nie, maar bepaal ook die stemming binne jou huis.
Versier jou sitkamer- of gastekamermuur met ’n akrielverfskildery, wat nie net die oog sal vang nie, maar die omgewing warm en huislik sal laat voel.
In hierdie akrielskepping verteenwoordig rooi die vuur van God en die heuwels die hoogtes en laagtes van die lewe. ’n Engel is ingebring as simbool van God se beskerming, terwyl ons in Sy genade staan.